CELEX: 62012CA0290
Language: el
Date: 2013-04-11 00:00:00
Title: Υπόθεση C-290/12: Απόφαση του Δικαστηρίου (όγδοο τμήμα) της 11ης Απριλίου 2013 [αίτηση του Tribunale di Napoli (Ιταλία) για την έκδοση προδικαστικής αποφάσεως] — Oreste Della Rocca κατά Poste Italiane SpA (Κοινωνική πολιτική — Οδηγία 1999/70/ΕΚ — Συμφωνία-πλαίσιο για την εργασία ορισμένου χρόνου που συνήφθη από τη CES, την UNICE και το CEEP — Ρήτρα 2 — Πεδίο εφαρμογής της συμφωνίας-πλαισίου — Επιχείρηση προσωρινής απασχολήσεως προσωπικού — Διάθεση προσωπικού εκ μέρους επιχειρήσεως που χρησιμοποιεί προσωρινώς απασχολούμενους εργαζομένους — Διαδοχικές συμβάσεις εργασίας ορισμένου χρόνου)

1.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 156/15
            
         Απόφαση του Δικαστηρίου (όγδοο τμήμα) της 11ης Απριλίου 2013 [αίτηση του Tribunale di Napoli (Ιταλία) για την έκδοση προδικαστικής αποφάσεως] — Oreste Della Rocca κατά Poste Italiane SpA
   (Υπόθεση C-290/12) (1)
   
   (Κοινωνική πολιτική - Οδηγία 1999/70/ΕΚ - Συμφωνία-πλαίσιο για την εργασία ορισμένου χρόνου που συνήφθη από τη CES, την UNICE και το CEEP - Ρήτρα 2 - Πεδίο εφαρμογής της συμφωνίας-πλαισίου - Επιχείρηση προσωρινής απασχολήσεως προσωπικού - Διάθεση προσωπικού εκ μέρους επιχειρήσεως που χρησιμοποιεί προσωρινώς απασχολούμενους εργαζομένους - Διαδοχικές συμβάσεις εργασίας ορισμένου χρόνου)
   2013/C 156/24
   Γλώσσα διαδικασίας: η ιταλική
   
      Αιτούν δικαστήριο
   
   Tribunale di Napoli
   
      Διάδικοι στην υπόθεση της κύριας δίκης
   
   Oreste Della Rocca
   
      κατά
   
   Poste Italiane SpA
   
      Αντικείμενο
   
   Αίτηση εκδόσεως προδικαστικής αποφάσεως — Tribunale di Napoli — Ερμηνεία των ρητρών 2 και 5 της οδηγίας 1999/70/ΕΚ του Συμβουλίου, της 28ης Ιουνίου 1999, σχετικά με τη συμφωνία πλαίσιο για την εργασία ορισμένου χρόνου που συνήφθη από τη CES, την UNICE και το CEEP (ΕΕ L 175, σ. 43) — Πεδίο εφαρμογής — Δυνατότητα εφαρμογής της οδηγίας στις εταιρείες προσωρινής απασχολήσεως — Δυνατότητα των εταιρειών αυτών να συνάπτουν διαδοχικές συμβάσεις ορισμένου χρόνου με προσωρινώς απασχολούμενους εργαζομένους λόγω περιστάσεων που δικαιολογούν τον προσωρινό χαρακτήρα της σχέσεως εργασίας μεταξύ του προσωρινώς απασχολουμένου και της επιχειρήσεως που χρησιμοποιεί προσωρινώς απασχολούμενο προσωπικό
   
      Διατακτικό
   
   Η οδηγία 1999/70/ΕΚ του Συμβουλίου, της 28ης Ιουνίου 1999, σχετικά με τη συμφωνία-πλαίσιο για την εργασία ορισμένου χρόνου που συνήφθη από τη CES, την UNICE και το CEEP, καθώς και η συμφωνία-πλαίσιο για την εργασία ορισμένου χρόνου, που συνήφθη στις 18 Μαρτίου 1999 και περιλαμβάνεται στο παράρτημα της οδηγίας 1999/70, πρέπει να ερμηνευθούν υπό την έννοια ότι δεν εφαρμόζονται ούτε στη σχέση εργασίας ορισμένου χρόνου μεταξύ ενός προσωρινώς απασχολούμενου εργαζομένου και μιας επιχειρήσεως προσωρινής απασχολήσεως προσωπικού ούτε στη σχέση εργασίας ορισμένου χρόνου μεταξύ ενός τέτοιου εργαζομένου και μιας επιχειρήσεως που χρησιμοποιεί προσωρινώς απασχολούμενο προσωπικό.
   
      (1)  ΕΕ C 243 της 11.8.2012.